**TERMENI DE REFERINȚĂ**

Funcția: **Doi/două (2) consultanți/ante naționali/e pentru consolidarea responsabilității corporative sociale a mediului de afaceri în regiunile cheie și cooperării cu autoritățile publice locale**

* **Un/o (1) Consultant/ă Național/ă** specializat/ă în domeniul responsabilității corporative sociale, responsabil/ă pentru ***regiunea cheie Cahul***
* **Un/o (1) Consultant/ă Național/ă** specializat/ă în domeniul responsabilității corporative sociale, responsabil/ă pentru ***regiunea cheie Ungheni***

Locația: Moldova, Chișinău, cu deplasări în regiunile cheie Cahul și Ungheni

Referință la: Programul EU4Moldova: Regiuni Cheie (finanțat de UE)

Tip de contract: Contract individual

Data începerii: Februarie 2022

Durata contractului: Februarie – August 2022 (volumul estimat de muncă este 50 zile lucrătoare pentru fiecare Consultant)

**Conținutul funcției:**

1. **Context general**

Programul EU4Moldova: regiuni cheie (numit în continuare Program) se bazează pe Decizia Comisiei Europene de Implementare a Programului Anual de Acțiuni 2018 în favoarea Republicii Moldova și este finanțat de Uniunea Europeană și implementat de Programul Națiunilor Unite pentru Dezvoltare.

Obiectivul general al Programului de cinci ani rezidă în consolidarea coeziunii economice, teritoriale și sociale în Republica Moldova prin facilitarea dezvoltării locale socio-economice inteligente, verzi, inclusive, durabile și integrate și îmbunătățirea standardelor de trai ale cetățenilor în regiunile cheie: Cahul și Ungheni.

Întru realizarea acestui obiectiv, Programul va aborda decalajul urban-rural și disparitățile regionale, va stimula creșterea economică și crearea locurilor de muncă, va renova și moderniza infrastructura socială și tehnică în unele locații din regiunile cheie selectate (orașe mai mici și sate), ținând cont de schimbările climatice și perspectiva de gen în activitățile Programului.

Obiective specifice:

1. Consolidarea transparenței și responsabilității autorităților publice locale, precum și a participării cetățenilor în procesele de guvernare locală în regiunile-cheie.
2. Îmbunătățirea accesului cetățenilor din regiunile-cheie la servicii publice și utilități de calitate.
3. Crearea locurilor de muncă pentru bărbați, femei și tineri în regiunile-cheie și îmbunătățirea atractivității regiunilor-cheie pentru investitori și antreprenori.
4. Promovarea abordării de specializare inteligentă a economiei regiunilor-cheie prin dezvoltarea clusterelor și lanțului valoric în sectoarele economice cheie.

Obiectivele Programului vor fi realizate prin măsuri axate pe: (i) dezvoltarea capacităților pentru a susține implementarea și monitorizarea planurilor de dezvoltare economică locală; (ii) implicarea societății civile în planificarea locală, procesele de guvernare și prestarea serviciilor sociale de bază; (iii) acordarea finanțării pentru investiții întru susținerea creării și/sau dezvoltării infrastructurii sociale și tehnice, care în combinație cu rezultatele intervențiilor (i) și (ii) de mai sus, vor avea un impact imediat, vizibil și tangibil asupra creării locurilor de muncă, standardelor de trai ale populației în regiunile cheie.

1. **Context specific**

Politicile curente de dezvoltare socio-economică sunt elaborate în baza presupunerii că mediul de afaceri este o parte componentă a societății, relația întreprinderilor/companiilor cu comunitatea este una interdependentă, iar sectorul privat local deține potențialul necesar și oportunitățile pentru a contribui esențial la dezvoltarea comunităților locale/regionale. În aproape toate strategiile de dezvoltare regională/locală, unul din obiectivele urmărite de autoritățile publice ține de dezvoltarea socială și economică inclusivă și durabilă a comunităților administrate, iar implicarea sectorului privat este văzută ca un factor primordial ce facilitează și accelerează atingerea acestui obiectiv. Totuși, modalitatea în care autoritățile publice locale/regionale interacționează cu mediul de afaceri trebuie să fie clarificată, deoarece interacțiunea dată mai este încă un domeniu obscur (în special pentru republicile ex-sovietice cu economii centralizate și lipsa de companii private), care nu este clar înțeles și realizat într-un cadru indefinit cu rezultate care nu sunt cunoscute îndeajuns.

Literatura specializată[[1]](#footnote-2) identifică câteva nivele de interacțiune între mediul de afaceri și comunități/autoritățile publice. Primul nivel – interacțiune limitată sau lipsă de interacțiune. La acest nivel, interacțiunea între mediul de afaceri și comunitate se limitează la respectarea prevederilor cadrului legal ce autorizează activitatea companiilor și achitarea taxelor și impozitelor. Următorul nivel este caracterizat prin – externalizare pozitivă și se referă la situația în care o companie, urmărind în mod exclusiv sporirea propriului său profit, creează beneficii sociale și pentru comunitate (de exemplu, amenajează teritoriul adiacent unității sale comerciale pentru a atrage mai mulți clienți). Următorul nivel se referă la filantropie – activități ocazionale ce implică un anumit ajutor material oferit în mod voluntar și necondiționat de companii unor categorii sociale sărace sau unor organizații, sau contribuie la unele proiecte sociale. Și ultimul nivel este cel de Responsabilitate Corporativă Socială (RCS).

Studiile recente[[2]](#footnote-3) în acest domeniu relevă că interacțiunea autorităților cu mediul de afaceri în Republica Moldova se limitează preponderent la cel de-al doilea și al treilea nivel, iar într-un număr mare de comunități locale – chiar la primul nivel.

Pentru majoritatea companiilor moldovenești interacțiunea cu autoritățile locale se limitează la achitarea taxelor și impozitelor și, după posibilitate, la unele activități filantropice, care de cele mai deseori sunt percepute drept o necesitate de a respecta legislația în vigoare. Anume companiile deseori percep activitățile filantropice drept obligatorii și acest fapt rezultă din practica când companiile sunt “rugate” să facă donații sau “să ofere ajutor”. Astfel de solicitări parvin frecvent din partea autorităților centrale și locale, de cele mai deseori subt forma unei propuneri, care este percepută de companii ca ceva obligatoriu. Cu alte cuvinte – un fel de “impozit”, “tribut” care trebuie să fie achitate societății pentru prosperitatea companiei. Filantropia este adânc înrădăcinată în cultura de afaceri din Moldova, inclusiv și datorită faptului să noțiunea sa este simplă, iar rezultatele pot fi văzute imediat de publicul vast. Mai mult ca atât, pentru fiecare companie comercială, este mult mai ușor să “transfere” ocazional o sumă de bani pentru scopul sociale, decât să integreze în activitățile curente ale companiei un model business, care implică schimbarea atât a modalității de management, cât și a conținutului business.

Puțin sau chiar nimic nu se cunoaște despre faptul că companiile ar putea: (i) să incorporeze caracteristici sociale în produse, tehnologii și procese comerciale; (ii) să adopte practici avansate de management al resurselor umane; (iii) să atingă un nivel înalt de performanță ambientală prin reducerea emisiilor și impactului negativ asupra mediului; (iv) să promoveze și să implementeze elemente de economie circulară; (v) să contribuie la dezvoltarea comunității; (vi) să promoveze o cultură avansată de afaceri; (vii) să stabilească criterii și reguli de onestitate și integritate drept valori corporative necesare pentru eradicarea corupției; (viii) să promoveze drepturile fundamentale ale omului (de exemplu, oportunități egale de ocupare sau abolirea muncii copiilor) – toate acestea fiind elemente ale responsabilității corporative sociale. Pe lângă acest fapt, după cum relevă aceleași studii, un număr mare de companii din Moldova nici n-au auzit despre Pactul Global Moldova sau despre alte elemente și beneficii ale responsabilității corporative sociale.

Acest fapt demonstrează lipsa acută de cunoștințe, comunicare și schimb de experiență în domeniul vizat în rândul companiilor. Prin consecință, toate acestea confirmă necesitatea de a realiza activități menite să sporească nivelul de conștientizare despre consolidarea cooperării cu sectorul privat în implementarea inițiativelor publice de dezvoltare economică locală, cât și despre implicarea directă a companiilor în realizarea unor astfel de inițiative. Prin intermediul obiectivelor sale, Programul EU4Moldova: Regiuni cheie stipulează că sectorul privat trebuie să fie implicat în inițiativele de dezvoltare socio-economică locală, deoarece deține potențialul de a promova inovații, de a crea bunăstare, venituri și locuri de muncă, cu impact la nivelul regiunilor cheie, și poate juca un rol important în mobilizarea resurselor interne, care, la rândul lor, contribuie la reducerea sărăciei.

1. **Scopul sarcinilor de lucru**

Programul EU4Moldova: Regiuni Cheie intenționează să contacteze **2 (doi/două) consultanți/te naționali/e** calificați și cu experiență pentru a oferi servicii de consultanță și expertiză întru promovarea conceptului de responsabilitate corporativă socială și ridicarea nivelului de conștientizare în rândul reprezentanților sectorului privat pentru a se implica activ în inițiativele teritoriale de dezvoltare economică locală în regiunile cheie Cahul și Ungheni, inclusiv:

* **Funcția 1: 1 (un/o) Consultant/ă național/ă** specializat/ă în domeniul responsabilității corporative sociale, responsabil/ă pentru ***regiunea cheie Cahul*;**
* **Funcția 2: 1 (un/o) Consultant/ă național/ă** specializat/ă în domeniul responsabilității corporative sociale, responsabil/ă pentru ***regiunea cheie Ungheni.***

***Notă importantă 1:*** *Potențialii candidați trebuie să indice clar în Scrisoarea de aplicare pentru care din cele două funcții aplică.*

*Candidații pot aplica pentru ambele funcții și acest fapt trebuie să fie stipulat clar în Scrisoarea de aplicare, cu posibilitatea de a fi selectat doar pentru 1 funcție.*

Consultanții naționali vor lucra în echipă, în baza abordării metodologice și a unui plan detaliat de acțiuni, care vor fie elaborate la începutul activităților și care vor fi convenite cu partenerii publici locali și aprobate de Program.

**Obiectivul general** al Consultanților Naționali rezidă în conceptualizarea, organizarea și realizarea unui set de activități pentru a promova responsabilitatea corporativă socială și pentru a spori nivelul de conștientizare în rândul reprezentanților sectorului public privind necesitatea de a implica sectorul privat în inițiativele publice de dezvoltare economică locală, cât și necesitatea pentru ca sectorul privat să cunoască și să înțeleagă programele de dezvoltare locală inițiate de autorități, pentru a promova și a se implic activ direct în realizarea inițiativelor de dezvoltare economică locală.

Pentru misiunea curentă, Consultanții/tele Naționali/le vor fi responsabili/e de:

* Conceptualizarea activităților, determinarea unei abordări metodologice practice și a unui plan de lucru pentru organizarea activităților de consultanță, asistență și expertiză pentru fiecare regiune cheie, în baza unei abordări comune teoretic-metodologice;
* Coordonarea preliminară a tuturor activităților cu autoritățile publice locale și cu Programul, în special cu privire la interacțiunea cu sectorul privat, organizațiile de susținere a afacerilor pentru a planifica și valida activitățile și rezultatele obținute, pentru a colecta și ține cont de recomandările lor pentru îmbunătățire;
* Realizarea sarcinilor în conformitate cu cerințele, standardele de excelență și bunele practici în domeniul consultanței, mentoratului și consilierii;
* Elaborarea rapoartelor de activități, concluzii și recomandări pentru activități similare ulterioare organizate de Program.
1. **Sarcini și activități**

Consultanții/tele selectați/te vor realiza următoarele sarcini și activități:

1. **Inițierea activităților.**

La etapa de inițiere, Consultanții/tele selectați/te vor realiza următoarele:

* Pregătirea abordării metodologice pentru realizarea sarcinilor stabilite și coordonarea metodologiei cu Programul și beneficiarii locali (APL-urile din Cahul și Ungheni);
* Contactarea autorităților publice locale și realizarea unei evaluări rapide a necesităților pentru asistență, precum și clarificarea trăsăturilor specifice ale interacțiunii între APL și comunitatea regională de afaceri;
* Convenirea cu autoritățile publice locale asupra perioadei de activități, sesiunilor informaționale, vizitelor de studii, cât și asupra altor aspecte relevante pentru realizarea activităților de asistență.
* Planificarea în detaliu a activităților de consultanță pentru fiecare regiune cheie separat, menționând rezultatele/livrabilele scontate;
* Organizarea unei ședințe de inițiere cu echipa Programului și prezentarea abordării metodologice, orarului activităților detaliate și rezultatelor/livrabilelor scontate ale misiunii;
* Pregătirea și prezentarea Raportului de progres privind activitățile realizate la etapa vizată.
1. **Conceptualizarea, organizarea și realizarea evenimentelor publice pentru a interacționa cu sectorul de afaceri.**

Consultanții/tele selectați/te vor conceptualiza, organiza și realiza în fiecare regiune cheie cel puțin 5 evenimente publice (de exemplu: ședință de lucru, discuție publică, cafenea publică, masă rotundă, panel de experți, consultări, etc.) pentru informare, discuții, dezbateri pe marginea subiectelor de interes comun privind dezvoltarea mediului de afaceri, RCS, dezvoltarea economică locală și sinergia în implementarea proiectelor de dezvoltare locală.

Scopul evenimentelor publice rezidă în consolidarea relațiilor cu cei mai puternici și plini de influență lideri business regionali pentru a promova abordarea motivațională personalizată în implicarea DEL, cât și pentru a motiva și atrage “liderii de afaceri” din regiunile țintă pentru a acționa drept lideri în proiecte DEL și pentru a promova conceptul responsabilității corporative sociale.

Sarcinile Consultanților/telor selectați/te vor include:

* Coordonarea și stabilirea formatelor evenimentelor;
* Elaborarea agendei pentru discuții;
* Organizarea tuturor aspectelor logistice, invitarea participanților.
* Pregătirea prezentărilor, materialelor informative, după caz.
* Moderarea evenimentelor sau oferirea de asistență pe parcursul moderării.
* Sintetizarea concluziilor și recomandărilor.

Subiectele pentru discuții vor fi convenite în prealabil cu participanții la evenimente.

Principala metodă de derulare a evenimentelor rezidă în asigurarea unui dialog activ, schimb de opinii și informații, găsirea de soluții practice și inovative. Vor fi asigurate condițiile necesare pentru discuții/dezbateri constructive privind anumite subiecte specifice pentru a permite mai multă interacțiune și relații de încredere între participanți.

Înainte de inițierea organizării evenimentelor publice, Consultanții/tele vor prezenta Programului pentru revizuire și aprobare – agenda sesiunilor, o scurtă descriere a subiectelor (scop, conținut, rezultate scontate, etc.), prezentările PP, modele de studii de caz și alte materiale utilizate.

**Nota 1:** *Evenimentele publice vor fi realizate inclusiv în cadrul Platformelor regionale de dialog public-privat. Cu suportul Programului, în fiecare regiune cheie[[3]](#footnote-4) este creată o Platformă de dialog între sectorul privat și autoritățile publice locale[[4]](#footnote-5) pentru a încuraja dialogul regulat, inclusiv cu mai mulți actori, pentru a cataliza colaborarea spre identificarea principalelor necesități și obstacole cu care se confruntă întreprinderile locale și cele mai bune soluții pentru rezolvarea acestora.*

1. **Organizarea și realizarea vizitelor de studiu pentru reprezentanții APL și ai mediului de afaceri.**

Consultanții/tele selectați/tele vor conceptualiza și organiza cel puțin 2 vizite de studiu în țară și peste hotare. Atât reprezentanții autorităților locale, cât și cei ai mediului de afaceri din regiunile cheie vor participa în vizitele de studiu. Vizitele de studiu din țară vor fi realizate în mod reciproc în fiecare din cele două regiuni cheie. Delegația din Cahul va vizita Ungheni și vice-versa. Vizitele peste hotare (Uniunea Europeană) vor fi realizate în comunități locale cu experiență și practici de succes în implementarea inițiativelor DEL de rezonanță, cât și cu exemple de responsabilitate corporativă socială. Scopul acestor evenimente rezidă în consolidarea motivării și încrederii reciproce între sectorul public și cel al afacerilor.

La organizarea vizitelor de studiu se va ține cont de situația epidemiologică din țară, cât și de disponibilitatea reprezentanților APL de a participa.

Până la 10-15 persoane – reprezentanți ai APL-urilor (comunități urbane și rurale) și ai mediului de afaceri din fiecare regiune cheie vor fi invitate să participe în vizitele de studiu.

Sarcinile Consultanților/telor selectați/te vor include:

* Coordonarea cu organizatorii (din țară și de peste hotare) și stabilirea locurile de vizitat;
* Elaborarea agendelor de lucru;
* Organizarea tuturor aspectelor logistice (agende, instituții pentru a fi vizitate, vorbitori), aranjamentelor de transport, prânzurilor, pauzelor de cafea, invitarea participanților.
* Pregătirea materialelor informative pentru participanți, după caz.
* Participarea în vizite, după caz.
* Sintetizarea concluziilor, lecțiilor însușite și recomandărilor pentru participanți și Program.

Orarul vizitelor:

* se va organiza în conformitate cu obiectivele stabilite în acești Termeni de Referință;
* va satisface necesitățile și interesele participanților în vizitele de studiu;
* se va baza pe cunoașterea unor anumite experiențe avansate și practici de succes și va aborda aspecte practice;
* va include studii de caz relevante, deja implementare sau în curs de implementare;
* va fi interactiv;

Înainte de organizarea vizitelor de studiu, Consultanții/tele vor prezenta pentru revizuire și aprobare de către Program – agenda vizitelor, descrierea succintă a subiectelor abordate (scop, conținut, rezultate scontate, etc.), modele de studii de caz care vor fi prezentate și alte materiale utilizate.

**Nota 2:** *Toate costurile privind realizarea vizitelor de studiu vor fi acoperite de Program.*

1. **Oferirea suportului tehnic și metodologic pentru integrarea intențiilor de parteneriat, sinergie și cooperare între autoritățile publice locale și mediul de afaceri în documentele de politici și strategiile de dezvoltare locală.**

Drept rezultat al tuturor activităților realizate în prealabil, în baza experiențelor studiate/vizitate, lecțiilor însușite și caracteristicilor specifice locale, le etapa dată, Consultanții/tele selectați/te vor oferi suportul tehnic și metodologic necesar astfel încât intențiile de parteneriat, sinergie și cooperare între autoritățile publice locale și mediul de afaceri să fie integrate în documentele de politici și strategiile de dezvoltare locală, care deja există sau sunt în proces de elaborare, pentru a fi puse în practică. Principalul document vizat în ordinea dată de idei este “Agenda Locală de Business pentru următorii 5 ani”.

**Nota 3:** *La moment, cu susținerea Programului, a început procesul de elaborare a unei „agende locale de business pentru următorii 5 ani” comune publice—private; agenda va include măsuri concrete, fezabile și prioritare, care urmează să fie întreprinse de autoritățile locale pentru a îmbunătăți mediul local de business, perfecționarea căruia este solicitată de sectorul privat.*

În această privință, suportul tehnic și metodologic oferit va lua în considerare ambele sectoare:

1. Pentru autoritățile publice locale:
* Va fi oferit suport necesar pentru a identifica inițiativele DEL ce urmează să fie implementate cu participarea sectorului de afaceri.
* Dacă autoritățile publice locale consideră drept necesară/potrivită intervenția companiilor într-un anumit domeniu, în anumite proiecte, ar putea pune la dispoziția sectorului de afaceri și publicului larg informația cu privire la domeniile prioritare, proiectele prioritare, instituțiile publice sau evenimentele publice (festivaluri, expoziții, promovare de brand, etc.) ce necesită resurse, din numărul cărora companiile vor putea alege și să decidă asupra celor la implementarea/realizarea cărora vor participa.
* În același timp, experiența altor țări demonstrează că autoritățile publice ar putea determina companiile să fie responsabile social prin propriul lor exemplu, cât și prin determinarea companiilor din proprietate publică să adopte acest model nou de interacțiune cu societatea.
1. Pentru sectorul local de afaceri:
* Se va oferi asistență metodologică și îndrumare (companiilor interesate) pentru a identifica necesitățile de schimbări în organizarea și realizarea afacerilor, introducerea principiilor RCS în activitatea operațională a companiilor și întreprinderea de acțiuni de consolidare a responsabilității corporative sociale a businessului local.
* Domeniile vizate de identificarea a necesităților: condițiile și standardele de muncă ale angajaților, implicarea în proiecte de dezvoltare a comunității, implicarea în activități de caritate și sponsorizare, etica relațiilor cu furnizorii și clienții, protecția mediului de afaceri, aspecte de integritate.

Activitățile identificate vor fi promovate de autoritățile publice locale pentru a fi integrate în documentele de politici și strategiile de dezvoltare locală, care deja există sau sunt în proces de elaborare.

În scopul dat, se vor organiza circa 3-5 ateliere în fiecare regiune pentru a analiza și identifica soluții pentru aspectele menționate mai sus.

1. **Finalizarea activităților.**

Consultanții/tele contractați/te vor totaliza activitățile implementate și rezultatele obținute și vor elabora și prezenta Raportul final de activitate, care va include o descriere a contribuțiilor aduse la implementarea activităților, lecțiilor însușite, bunelor practici și recomandărilor pentru Program.

1. **Livrabile, volumul de lucru și cadrul temporal**

Activitatea din cadrul contractului implică realizarea următoarelor livrabile:

| **Sarcini, activități, livrabile**(*furnizarea livrabilelor de conținutul și calitatea solicitată reprezintă unicul criteriu pentru achitarea serviciilor consultantului)* | **Volum de lucru***(utilizat la etapa de depunere a cererii)* | **Termeni limită indicativi***(va fi coordonat/ajustat cu echipa programului EU4MD)* |
| --- | --- | --- |
| **I: Inițierea activităților.** * Elaborarea metodologiei și planului detaliat de lucru;
* Planificarea activităților detaliate pentru fiecare regiune cheie separat și coordonarea acestora cu beneficiarii locali
* Participarea într-o ședință de lucru cu Programul și realizarea unei prezentări pentru a explica abordarea metodologică, orarul activităților detaliate pentru fiecare regiune și rezultatele scontate.

*Ambii Consultanți vor fi implicați în realizarea acestei sarcini, însă sarcinile vor fi partajate între consultanți, cu înștiințarea în prealabil a Programului.* | 3 zile de lucru pentru fiecare consultant |  |
| **Livrabilul I: Raport de progres 1*** Metodologia activității, Planul detaliat de implementare, Note informative privind vizitele în regiuni, agenda ședinței, prezentarea PPT vor fi anexate la Raportul de progres.

*Raportul de progres 1 este unul integrate pentru ambele regiuni, dar cu anexe separate pentru fiecare regiune.*  |  | 2 săptămâni de la semnarea contractului  |
| **II: Conceptualizarea, organizarea și realizarea evenimentelor publice pentru a interacționa cu mediului de afaceri.*** Conceptualizarea și avizarea programului de evenimente;
* Coordonarea și stabilirea formatului evenimentelor;
* Elaborarea agendei discuțiilor;
* Organizarea tuturor aspectelor logistice, invitarea participanților.
* Pregătirea prezentării, materialelor informative, după caz.
* Moderarea evenimentelor sau oferirea de asistență pe parcursul moderării.
* Sintetizarea concluziilor și recomandărilor.

*Ambii Consultanți vor fi implicați în realizarea acestei sarcini pentru fiecare regiune cheie separat, însă procesul de realizare a sarcinilor va fi în comun și va fi partajat între consultanți, cu înștiințarea în prealabil a Programului.* | 15 zile de lucru pentru fiecare consultant |  |
| **Livrabilul II: Raport de progres 2*** Conceptul, agendele, materialele informative (prezentări word și PPT), materiale foto și video, sinteza concluziilor și recomandărilor de la evenimente se vor anexa la Raportul de progres 2.

*Ambii Consultanți vor fi implicați în realizarea acestei sarcini, dar Raportul de progres prezentat separat pentru fiecare regiune cheie va menționa activitățile realizare conform sarcinilor partajate între consultanți. Anexele vor fi separate pentru fiecare regiune.*  |  | 12 săptămâni de la semnarea contractului  |
| **III: Organizarea vizitelor de studiu pentru reprezentanții APL și mediului de afaceri.*** Coordonarea cu organizatorii (din țară și de peste hotare) și stabilirea locurilor de vizitat;
* Elaborarea agendelor de lucru;
* Organizarea tuturor aspectelor logistice, transportului, prânzului și paucelor de cafea, invitarea participanților.
* Pregătirea materialelor informative pentru participanți, după caz.
* Participarea în vizite, după caz.
* Sintetizarea concluziilor, lecțiilor însușite și recomandărilor pentru participanți și Program.

*Ambii Consultanți vor fi implicați în realizarea acestei sarcini pentru fiecare regiune cheie separat, dar procesul va fi realizat în comun și va fi partajat între consultanți, cu înștiințarea în prealabil a Programului.* | 15 zile de lucru pentru fiecare consultant |  |
| **Livrabilul III: Raport de progres 3*** Raportul de progres 3 va include descrierea contribuțiilor aduse în procesul de organizare și realizare a vizitelor de studiu pentru reprezentanții APL și mediului de afaceri.
* Agendele vizitelor, materialele informative (prezentări word și PPT) utilizate, materiale foto și video, sinteza concluziilor, lecțiile recomandate și recomandările vor fi anexate la Raport.

*Ambii Consultanți vor fi implicați în realizarea sarcinii date, dar rapoartele de progres prezentate separat pentru fiecare regiune cheie vor menționa activitățile realizate conform sarcinii, partajate între consultanți. Anexe vor fi separate pentru fiecare regiune.*  |  | 8 săptămâni de la prezentarea Livrabilului 2 |
| **IV: Oferirea de suport tehnic și metodologic pentru integrarea intențiilor de parteneriat, sinergie și cooperare între autoritățile publice locale și mediul de afaceri în documentele de politici și strategiile de dezvoltare locală.** * Oferirea de suport în identificarea inițiativelor DEL care urmează să fie implementate cu participarea sectorului business;
* Asistență metodologică și îndrumare în identificarea necesităților și acțiunilor pentru consolidarea responsabilității corporative sociale a businessului local.

*Ambii Consultanți vor fi implicați în realizarea acestei sarcini, fiecare cu privire la regiunea sa, în bază de suport colegial.* | 15 zile de lucru pentru fiecare consultant |  |
| **Livrabilul IV: Raport de progres 4*** Raportul de progres 4 va include descrierea activităților de suport tehnic și metodologic pentru APL-urile și mediul de afaceri din regiunile cheie privind activitatea 4 și acțiunile propuse să fie integrate în documentele de politici și strategiile de dezvoltare locală.

*Ambii Consultanți vor fi implicați în realizarea acestei sarcini, fiecare în regiunea sa. Rapoartele de progres vor fi prezentate separat pentru fiecare regiune.* |  | 4 săptămâni de la prezentarea Livrabilului 3  |
| **V. Finalizarea activităților** * Elaborarea raportului final privind activitățile implementate

*Ambii Consultanți vor fi implicați în realizarea acestei sarcini.* | 2 zile de lucru pentru fiecare consultant |  |
| **Livrabilul V: Raportul final** * Raportul final va descrie contribuția adusă la implementarea activităților, rezultatele obținute, lecțiile însușite, bunele practici colectate și recomandările pentru viitoarele activități ale Programului în acest domeniu.

Nota 2: Raportul va conține o parte narativă cu privire la progresul obținut cu toate livrabilele anexate (atât pe suport de hârtie, cât și în format digital).*Consultanții vor prezenta un raport final de activitate pentru fiecare regiune cheie separat.* |  | 1 săptămână de la prezentarea Livrabilului 4.  |
| **Numărul TOTAL de zile de lucru estimate**  | 50 zile de lucru pentru fiecare consultant |

***Notă****:*

*Intervalul de timp indicat a fost estimat ca fiind suficient/fezabil pentru ca volumul de lucru preconizat să fie realizat cu succes și este sugerat drept reper pentru durata contractului. Acesta nu poate și nici nu va fi utilizat drept criteriu unic pentru realizarea contractului/activității. Prezentarea livrabililor preconizate aprobate de Programul EU4Moldova: regiuni cheie va fi unicul criteriu pentru realizarea activității de către Consultant și eligibilitatea acestuia pentru achitare.*

Toate activitățile din prezentul contract vor fi realizate într-un mod sensibil la dimensiunea de gen și aplicând abordarea bazată pe drepturile omului.

**Limba de prezentare a livrabilelor:** Toate livrabilele vor fi prezentate în limba română.

Înainte de a începe implementarea sarcinilor, Consultanții/tele vor fi invitați/te să participe la o ședință de inițiere cu participarea reprezentanților programului EU4MD: Regiuni- cheie pentru a conveni asupra abordării metodologice de implementare.

**Abordarea metodologică:** Consultanții/tele contractați/te vor respecta cu strictețe Metodologia de implementare, convenită cu și avizată de Program la etapa de inițiere a activității.

Programul va oferi asistență în organizarea sesiunilor de informare, meselor rotunde, ședințelor de lucru (va oferi platformele sale electronice pentru ședințele online).

1. **Aranjamente instituționale**

Consultanții/tele contractați/te vor activa în subordonarea directă a Managerului de Proiect / Dezvoltare Locală în strânsă cooperare cu Ofițerul de Program pentru atragerea investițiilor și cu Coordonatorii locali din regiunile cheie.

Ambii/ambele consultanți/te aleși/se vor fi responsabili/e pentru livrabilele pentru care au fost contactați/e.

Contractul dat este o activitate care urmează să fie realizată la distanța (din oficiu / de acasă) cu posibilitate de deplasare în teritoriu, având în vedere condițiile epidemiologice. Toate costurile pentru eventualele deplasări la și de la locația contractului (Cahul și Ungheni) sunt în responsabilitatea consultantului, astfel costurile pentru transport trebuie să fie incluse în oferta financiară consolidată. Cheltuielile vizând asigurarea condițiilor sanitare-igienice (dacă ședințele vor fi organizate cu prezență fizică (măști, mănuși, dezinfectanți) vor fi acoperite de organizatori și Program.

Toate livrabilele menționate mai sus vor fi avizate de Managerul Programului în decurs de 14 zile calendaristice din momentul prezentării acestora.

1. **Calificările și abilitățile solicitate**

Următoarele criterii de calificare vor fi aplicate în selectarea Consultanților/telor:

**Calificări academice:**

* Studii universitare în domeniul economiei, administrării de afaceri, managementului, administrației publice, sociologiei sau alte domenii conexe. Studiile de masterat reprezintă un avantaj.

**Experiență:**

* Cel puțin 7 ani de experiență practică în implementarea proiectelor de dezvoltare a afacerilor, atragerea investițiilor, responsabilitate corporativă socială similare prezentului contract în ceea ce privește domeniul de cuprindere și sarcinile abordate (*dovadă: lista a cel puțin 3 contracte în care a fost implicat Consultantul în ultimii 7 ani și rolul său în aceste contracte urmează să fie prezentată cu pachetul de aplicare*).
* Cel puțin 5 ani de experiență în domeniul dezvoltării economice locale și implementării de proiecte cu sectorul public și privat (planificarea strategică, implementarea de proiecte, parteneriate publice-private).
* Experiență în facilitare, consiliere, mentorat, oferire de instruiri și moderare de evenimente publice (discuții, consultări) în domeniul dezvoltării de afaceri, atragerii de investiții, responsabilității corporative sociale, dezvoltării economice locale *(dovada: lista ultimelor 3 evenimente/instruiri facilitate se va prezenta cu pachetul de aplicare).*
* Experiența relevantă în implementarea proiectelor de dezvoltare locală în regiunile cheie va servi drept avantaj *(dovada: lista ultimelor 3 proiecte implementate în regiunile cheie se va prezenta cu pachetul de aplicare)*.
* Experiența anterioară de colaborare cu agențiile ONU și/sau organizațiile internaționale și/sau proiecte/programe de dezvoltare finanțate de Uniunea Europeană/organizații donatoare va servi drept avantaj.

**Competențe:**

* Capacități demonstrate de lucru în echipă, abilități excelente de planificare și organizare.
* Abilități interpersonale, de luare a deciziilor, inițiativă și creativitate.
* Abilitate de a analiza, planifica, comunica eficient, organiza și îndeplini rezultatele preconizate, adapta la diverse medii (culturale, economice, politice și sociale).
* Abilitatea de a atinge rezultatele și termenii limită la timp, menținând standarde de înaltă calitate.
* Cunoștințe și abilități privind MS Office, inclusiv Word, Excel, PowerPoint.

**Cerințe privind cunoașterea limbilor:**

* Cunoașterea fluentă a limbii române și ruse. Cunoașterea limbii engleze va servi drept avantaj.

Programul Națiunilor Unite pentru Dezvoltare în Moldova promovează diversitatea forței de muncă. Femeile, persoanele cu dizabilități, LGBT, romii și alte minorități etnice. lingvistice sau religioase, persoanele cu HIV, precum și refugiații și alți non-cetățeni cu drept legal de muncă în Republica Moldova, sunt încurajați să aplice.

1. Teoria actorilor cointeresați în corporații: concepte, evidențe și implicații. Academia Revizuirii Managementului; Margolis, J.D. și Walsh, J.P. (2004). Mizeria iubește companiile: regândirea inițiativelor sociale de companii. Știința Administrativă, Donaldson, T. și Preston, L.E. (1995). [↑](#footnote-ref-2)
2. Responsabilitatea corporativă socială în Republica Moldova: Ce poate face Guvernul? Expert-Grup. Chișinău 2011. [↑](#footnote-ref-3)
3. <https://eu4cahul.md/antreprenorii-si-autoritatile-locale-din-regiunea-cahul-au-lansat-platforma-de-dialog-public-privat-cu-suportul-uniunii-europene/> [↑](#footnote-ref-4)
4. https://eu4ungheni.md/antreprenorii-si-autoritatile-locale-din-regiunea-ungheni-au-lansat-platforma-de-dialog-public-privat-cu-suportul-uniunii-europene/ [↑](#footnote-ref-5)